Reedene päev möödus mööda Tallinnat kolades, Lemonis lõunat süües (sealne klaaspuur-Deli24) ning suure (ja hea!) Lattega jälle mööda linna kolades. Mingil hetkel leidsin, et võiks Andrega ühendust võtta, kes ju nüüd kah päälinna mees. Mõeldud - tehtud. Otsustasime lobisemiseks mõne vanalinna söögikoha valida, peale jäi Beer House (sest Kompressor oli lihtsalt ülerahvastatud). Small-talk indeed. Mingil idiootlikul põhjusel päädis iga neljas lause häälitsusega, mis väljendas arvamust "hmm ... millest me siis veel rääkida võiksime, et imelik ei hakkaks". Või midagi sinnapoole. Igastahes jäi mulje, nagu poleksi meil ühiseid huvisid või sobivaid teemasid ... kõik käis kuidagi pealiskaudselt ja sutsu mõttetult. Võõrandumine? Mitte et me keskkooli ajal suurimad sõbrad oleksime olnud, kuid varem Tartus kokku saades on pingutamata suudetud juttu siiski ajada. Võib-olla on asi minus, ma ei tea. Kasulik oli aga see, et sain teada, kuidas Välisministeeriumi juurest vanalinna saab. Paar vankriteed vaid vahel.